Държавен вестник, бр. 77, 2011 г., стр. 45

БРОЙ  77	
Д Ъ Р Ж А В Е Н  В Е С Т Н И К 	
СТР.  45  
(4) Лице, което не притежава лиценз за 
извършване на дейност по чл. 171, ал. 1 
съгласно изискванията на този закон, не 
може да използва в своето наименование, в 
рекламна или друга дейност думите „инвес­
тиционно дружество от затворен тип“ или 
други равнозначни думи на български или 
на чужд език, означаващи извършването на 
такава дейност.
Чл. 180. (1) Комисията отказва да издаде 
лиценз за извършване на дейност като ин­
вестиционно дружество от затворен тип, ако:
1. уставът на дружеството не съответства 
на закона;
2. записаният капитал не отговаря на изис-
кванията на чл. 174, ал. 1;
3. договорът с управляващото дружество 
не съответства на изискванията на закона и 
на актовете по прилагането му;
4. не е представен договорът с лице по 
чл. 12 от Закона за пазарите на финансови 
инструменти;
5. членовете на управителния или кон­
тролния орган не отговарят на изискванията 
на чл. 176;
6. лицата, които притежават пряко или 
непряко 10 и над 10 на сто от гласовете в 
общото събрание на инвестиционното друже­
ство, с дейността или с влиянието си върху 
вземането на решение могат да навредят на 
сигурността на инвестициите;
7. лицата, които притежават пряко или 
непряко 10 и над 10 на сто от гласовете в 
общото събрание, са направили вноски със 
заемни средства;
8. банката депозитар или договорът с бан­
ката депозитар не отговаря на изискванията 
на закона или на актовете по прилагането му;
9. проспектът на инвестиционното дружес-
тво не съответства на изискванията на закона 
и на актовете по прилагането му;
10. съгласно закона или устава инвестицион­
ното дружество не може да предлага акциите 
си на територията на Република България;
11. не са осигурени в достатъчна степен 
интересите на инвеститорите;
12. управляващото дружество не е с про­
изход от Република България.
(2) В случаите по ал. 1, т. 1 – 5, 8 и 9 ко­
мисията може да откаже да издаде лиценз 
само ако заявителят не е отстранил несъот­
ветствията или не е представил изискуемите 
документи в определения от нея срок, който 
не може да бъде по-кратък от един месец.
(3) Отказът на комисията се мотивира 
писмено.
(4) Заявителят може да направи ново искане 
за издаване на лиценз не по-рано от 6 месеца 
от влизането в сила на решението за отказ.
Чл. 181. (1) Агенцията по вписванията 
вписва инвестиционното дружество от затво­
рен тип в търговския регистър, след като є 
бъде представен съответният лиценз, издаден 
от комисията.
(2) Инвестиционното дружество уведомява 
комисията за вписването в 7-дневен срок от 
извършването му.
Чл. 182. (1) За отнемане на лиценз за 
извършване на дейност като инвестиционно 
дружество от затворен тип се прилага чл. 19, 
ал. 1, т. 1, 3, 4 и 6. Комисията отнема ли­
ценза и когато инвестиционното дружество 
от затворен тип престане да бъде публично 
дружество по чл. 119, ал. 1, т. 3 и 4 от Закона 
за публичното предлагане на ценни книжа. 
(2) След влизането в сила на решението за 
отнемане на лиценза за извършване на дейност 
като инвестиционно дружество от затворен 
тип то може да продължи да съществува като 
акционерно дружество по Търговския закон. 
Комисията изпраща решението на Агенцията 
по вписванията за заличаване на предмета му 
на дейност като инвестиционно дружество.
Г л а в а  с е д е м н а д е с е т а
ИЗИСКВАНИЯ КЪМ ДЕЙНОСТТА НА 
ИНВЕСТИЦИОННОТО ДРУЖЕСТВО ОТ 
ЗАТВОРЕН ТИП
Чл. 183. (1) Публично предлагане на акции 
на инвестиционното дружество от затворен 
тип се извършва след издаване на лиценз и 
публикуване на проспект.
(2) Проспектът на инвестиционно дружество 
от затворен тип се изготвя и публикува по 
реда на глава шеста от Закона за публичното 
предлагане на ценни книжа.
(3) Инвестиционното дружество от затво­
рен тип съставя маркетинговите съобщения 
във връзка с предлаганите от него акции при 
съответно прилагане на чл. 65, ал. 1 и 2.
Чл. 184. По отношение на правилата за 
управление на риска на инвестиционното 
дружество от затворен тип и изискванията 
за периодично уведомяване на комисията се 
прилагат чл. 40 и 41.
Чл. 185. (1) За инвестиционното дружество 
от затворен тип се прилагат инвестиционните 
ограничения по чл. 38.
(2) Инвестиционното дружество от зат-
ворен тип не може да инвестира повече от 
25 на сто от активите си в ценни книжа и 
инструменти на паричния пазар, издадени 
от един емитент. 
(3) При нарушение на инвестиционните 
ограничения по ал. 1 и 2 инвестиционното 
дружество от затворен тип е длъжно в 7-дне­
вен срок от извършване на нарушението да 
уведоми комисията, като предостави инфор­
мация за причините за възникването му и за 
предприетите мерки за неговото отстраняване.
(4) Когато дейността по чл. 171, ал. 1 на 
инвестиционното дружество от затворен тип 
се управлява от неговия управителен орган, то